Калі б я трапіў у Мсціслаў упершыню і не ведаў, што тут ладзіцца фестываль сярэднявечнай культуры, то падумаў бы, што тут аднавілі атмасферу традыцыйнага кiрмашу. Кірмаш даўней ладзіўся ў горадзе ці мястэчку рэдка, у найлепшым выпадку некалькі разоў у год — на вялікае царкоўнае свята. І гэта была галоўная падзея ў эканамічным і культурным жыцці горада ці мястэчка і наваколля. Такім па сутнасці і ёсць на працягу вось ужо некалькіх гадоў мсціслаўскі фестываль. Унікальны архітэктурна-прыродны ландшафт горада, намаганні мясцовых уладаў прыцягваюць сюды тысячы гасцей.